น้องสาวไปฉีดป้องกันล่วงหน้าที่คลินิคในต่างจังหวัด จริงๆต้องฉีด 0,7,21 แต่ จนท.คนนัด นัดผิดเป็น 0,7,14,21 (วันนี้น้องไปฉีดของวันที่ 21 มา จึงเพิ่งรู้ว่า วันที่ 14 ที่ฉีดไปแล้วนั้น เกินมา) ถามว่าเข็มที่เกินมานั้นเป็นอะไรไหมคะ? และแบบนี้สามารถนับว่าฉีดแบบป้องกันล่วงหน้าครบคอร์สแล้วได้ไหม?
สวัสดีค่ะ วัคซีนป้องกันพิษสุนัขบ้านั้น ไม่ว่าจะเป็นการฉีดแบบป้องกันล่วงหน้า หรือฉีดแบบหลังสัมผัสโรค จะเป็นวัคซีนชนิดเดียวกัน ดังนั้น การที่นัดฉีดแบบป้องกันล่วงหน้า แต่ได้ไปฉีดทั้งหมด 4 ครั้งแทน คือฉีดในวันที่ 0, 7, 14 และ 21 ก็ไม่ได้มีผลอันตรายอะไร และการสร้างภูมิคุ้มกันก็จะเกิดขึ้นเกิดขึ้นได้เหมือนกับการฉีด 3 ครั้งค่ะ ดังนั้น หลังจากนี้ ก็ไม่จำเป็นต้องทำอะไรเพิ่มอีก และในอนาคต หากโดนสัตว์กัดหรือข่วน ก็เพียงแค่ฉีดกระตุ้น 1-2 ครั้งก็เพียงพอค่ะ